《梦醅仲即答其见梦之作用杜甫梦李白韵》
清代·陈璟章

行李正仓皇，奄忽梦君至。执手苦匆卒，未尽平生意。

人生本如梦，此梦良非易。豪气干云霄，壮怀幸未坠。

书来梦亦同，诚哉此同志。短什见深情，毋乃太憔悴。

丈夫挺傲骨，岂为世所累。悠悠今日欢，遑问他年事。

作者简介：陈璟章，字鹿侪，大兴籍祁阳人。贡生。有《见真吾斋诗集》。